
          REPUBLIKA HRVATSKA

PRIMORSKO-GORANSKA ŽUPANIJA

              OPĆINA VRBNIK

             Općinsko vijeće    

KLASA: 024-06/26-01/1

URBROJ: 2170-36-26-03-1

Vrbnik, 1. srpnja 2026. godine


Zapisnik sa 8. sjednice  Općinskog vijeća Općine Vrbnik

Sjednica je  održana dana 30. lipnja 2026. godine u općinskoj vijećnici s početkom u 20,00 sati. 

Sjednici prisustvuju vijećnici: Anton Brusić, Laura Kordić, Ivan Juranić, Ivana Vadnov, Slaviša Ivanović, Bartol Hodanić, Vlado Šušak, Erik Kamenar i Ivan Antić

Sjednici je prisustvovao predsjednik mjesnog odbora Risika Silvano Brusić.

Sjednici prisustvuju: Općinski načelnik Dragan Zahija, računovodstveno - administrativni referent Alenka Butković i pročelnica Greta Crnčić.


Sjednici prisustvuju: Josip Polonijo– na zahtjev kao javnost.

Sjednicu otvara Predsjednik Općinskog vijeća Anton Brusić, konstatira da je nazočno devet  (9) vijećnika te se može nastaviti s radom i pravovaljano donositi odluke. 

Predsjednik Općinskog vijeća predlaže usvajanje Dnevnog reda te je usvojen jednoglasno.
DNEVNI  RED

1. Pitanja vijećnika

2. Verifikacija Zapisnika sa 7. sjednice Općinskog vijeća

3. Prijedlog – Godišnji izvještaj o izvršenju proračuna Općine Vrbnik za 2025. godinu

4. Prijedlog - Plan i izvršenje proračuna – opći dio za godinu 2025. 

5. Prijedlog – Izvješće o izvršenju programa javnih potreba na području društvene brige o djeci, rada s mladima i socijalne skrbi za razdoblje siječanj – prosinac 2025. godine

6. Prijedlog - Izvješće o izvršenju programa javnih potreba u kulturi za razdoblje siječanj – prosinac 2025.

7. Prijedlog – Izvršenje plana raspodjele sredstava spomeničke rente za razdoblje siječanj – prosinac 2025.

8. Prijedlog – Izvršenje programa korištenja sredstava naknade za zadržavanje nezakonito izgrađenih zgrada u prostoru na području Općine Vrbnik za razdoblje siječanj – prosinac 2025. godine

9. Prijedlog - Izvješće o izvršenju programa održavanja komunalne infrastrukture iz članka 59. Zakona o komunalnom gospodarstvu za razdoblje siječanj-prosinac 2025. godine u Općini Vrbnik

10. Prijedlog - Izvješće o izvršenju programa gradnje objekata i uređaja komunalne infrastrukture iz članka 59. Zakona o komunalnom gospodarstvu za 1 – 12 2025. godinu u Općini Vrbnik

11. Prijedlog – Izvršenje programa utroška dijela turističke pristojbe namijenjene poboljšanju uvjeta boravka turista na području Općine Vrbnik za razdoblje siječanj – prosinac 2025.

12. Prijedlog – Odluka o raspodjeli rezultata poslovanja za 2025. godinu

13. Prijedlog – Izmjene i dopune proračuna za 2026. godinu u 2026. godini sa bilješkama

14. Prijedlog – II. Izmjene i dopune godišnjeg programa gradnje komunalne infrastrukture na području Općine Vrbnik u 2026. godini

15. Prijedlog – I. Izmjene i dopune godišnjeg programa održavanja komunalne infrastrukture na području Općine Vrbnik u 2026. godini

16. Prijedlog - Odluka o izmjenama i dopunama Odluke o komunalnom redu

17. Prijedlog –  Odluka o grobljima

18. Prijedlog – Zaključak o djelomičnom stavljanju izvan snage zaključka o ograničenju prometa na pješačkim zonama općine Vrbnik

19. Prijedlog – Odluka o ukidanju javnog dobra

20. Na znanje – Općinski načelnik - Izvješće o radu 6 – 12 mj 2025.

21. Razno  

Zamolba za parkirno mjesto na adresi stanovanja – Miljenko Ivanović

Dnevni red usvojen je jednoglasno.

       Ad.1.

Pitanja vijećnika

1. G. Slaviša Ivanović objašnjava kako je prolazio cestom od Jaza prema Risiki te da zbog zelenila koje je naraslo nije ugodno voziti. G. Silvano Brusić nadodao je kako su sve lokalne ceste dosta zarasle. Načelnik odgovara da ako se može ručno porezat da će se porezat te da dvoje radnika radi na tom području na održavanju. Napominje da će poslat radnike da urede sporedne uske ceste. 
G. Slaviša Ivanović nadalje navodi kako je posađeno zelenilo na groblju Garica te oko Crkve posušeno. Načelnik odgovara da to održava Lumin te da je tamo ugrađeno navodnjavanje te da će provjerit.  

2. G. Vlado Šušak postavlja pitanje da li je Općina upoznata sa odronom stijene, kraj adrese Nad Kovač 10. Objašnjava da stijene padaju na prolaz. Nakon kratkog osvrta vijećnika i načelnika – konstatirano je da se radi o privatnoj parceli te da se vlasnicima mora poslat dopis da se navedeni zid sanira. 
3. G. Vlado Šušak ističe kako je policija bila prisutna zadnjih vikenda u Vrbniku na kontroli prometa. Međutim, napominje kako imamo i sigurnosnih problema u naselju. Sugrađani mu prijavljuju kako je nezgodno hodat po Vrbniku, npr. za vrijeme utakmice kraj Crkve sv. Ivan bila je glasna i  neprimjerena muzika. Nakon kratke rasprave vijećnici su došli do zaključka da se za takve incidente mora pozvati policija u tom trenutku kad se to zbiva. 
4. G. Vlado Šušak navodi kako ima informaciju kako GP Krk ima dosta kazni za nepridržavanje regulacije prometa. Smatra da se Vijeće stavlja u nepovoljnu situaciju donošenjem Odluke o privremenom spuštanju stupića koja je danas na dnevnom redu jer će se kazne oprostiti, a domaći ljudi su se do sada trebali pridržavati reda te im se kazne nisu opraštale. Smatra da bi se kamere na Placi morale koristiti i za prekršaje, parkiranje – a ne kako je rečeno na prošloj sjednici Vijeća da se za to ne koriste. 
5. G. Vlado Šušak postavlja pitanje da li su površine terasa na javnim površinama koje su u zakupu određene kakvom odlukom jer se mještani žale da se Trgom Škujica ne može proći. Također, ima dojavu da je na Škujici parkirano vozilo Tesla. Pročelnica odgovara kako parkirane automobile na Trgu Škujica Prometni redar upozorava da se tamo ne parkiraju. 

6. G. Vlado Šušak ukazuje pročelnici da ne objavljuje redovno pozive i dnevni red Sjednica Vijeća te da se javnost ne može najaviti tri dana ranije kako je u zadnjem odgovoru na zahtjev za prisustvovanjem sjednici napisala g. Josipu Polonijo. Pročelnica odgovara da će se potruditi pridržavati se rokova objava poziva i zapisnika, te da je zahtjev za prisustvovanjem Sjednici prihvaćen unatoč nepravodobnom zahtjevu. 
7. G. Vlado Šušak postavlja pitanje predstavniku Općine u Skupštini Ponikve voda zašto je došlo do poskupljenja vode. Načelnik – predstavnik u Skupštini odgovara da se cijena vode nije mijenjala od 2008., nadalje povećanje plaća je bilo nužno što je još jedan razlog. Poskupljenje se odgađalo godinama te je Ponikve voda krenula poslovat s gubitkom. G. Šušak postavlja pitanje kako to da se s godinama predviđa pojeftinjenje 8 – 7,5 – 7. Načelnik odgovara da ne razumije pitanje te da najbolje da se obrati u Ponikve radi detaljnijeg obrazloženja te zaključuje da je došlo do poskupljenja vode od 30 % zbog gore navedenih razloga. 
8. G. Vlado Šušak smatra da iz Zapisnika od prošle sjednice nije baš jasno da li je Vijeće donijelo odluku o ukidanju kablovske. Da li se na kraju desio neki kvar radi koje je ugašena. Nije mu jasno zašto se nije pustila do kraja sezone. Smatra da su se razni pružatelji usluga spominjali u Zapisniku odnosno na sjednici, a da je izvođač radova koji radi na Vitezićevom domu, nakon završetka fasade, kutiju sa kablovima maknuo sa zgrade i sada Pojana nema ni Internet ni tv preko tog operatera. Kabeli vise na sve strane, a plana sanacije nema. 
Načelnik odgovara da je u nekoliko navrata zadnjih mjeseci kontaktirao tog tele-operatera da se kabeli i kutija presele, nažalost to nije odrađeno. Svaka osoba koja nema uslugu trebala bi se javiti tele-operateru te smatra da će prije doći radi korisnika usluge ako im usluga ne radi. Fasada na objektu se morala napravit. 
G. Vlado Šušak nadalje postavlja pitanje da li je rješenje da svaka kuća koja radi fasadu da skine kabele sa nje. Nakon kraće rasprave načelnik je postavio pitanje G. Vladu Šušaku da li je stanovnik starog grada. On odgovara da ne živi u starom gradu. Nakon čega je slijedila rasprava da li G. Vlado Šušak ima pravo parkirati na parkiralištu Sv. Ivana. 
Načelnik je na pitanje kablovske odgovorio da bi bila najgora opcija ostavit da radi još ovu sezonu jer se mogao desiti kvar usred sezone, te da se takve odluke donose ranije da se ljudi mogu pripremiti. 
9. G. Bartol Hodanić iznosi problematiku vezanu uz iznajmljivanje kvadova koji se voze kroz polje te uništavaju puteve čiji popravak financira Općina. Uslijedila je rasprava na koji način riješiti to pitanje (znakovima zabrane, dopisima). 
Vijećnici su zaključili da se ispita što se može vezano uz to napravit, a da svako ograničavanje povlači definiranje materije te samom time još ograničavanja. 
10. G. Erik Kamenar postavlja pitanje da li ima znakova za zabranu psa na plažama. Zaključeno je da će se znakovi postavit na plažama gdje ih nema. 

Ad.2.

Općinsko vijeće razmatralo je Verifikaciju Zapisnika sa 8. sjednice Općinskog vijeća. 
G. Vlado Šušak iskazuje kako mu točke Ad.1. t. 2, t. 13. te Ad. 14. nisu jasne te nisu dosljedno napisane i zaključene. Smatra da nisu svi bitni detalji upisani.
Ovu točku dnevnog reda Vijeće je usvojilo sa 8 ZA i jednim PROTIV – VLADO ŠUŠAK. 
Ad.3.

Općinsko vijeće razmatralo je Prijedlog – Godišnji izvještaj o izvršenju proračuna Općine Vrbnik za 2025. godinu. G. Vlado Šušak ističe grešku u bilješkama: suglasnost za kredit od HBOR-a nije dobivena od vlade već ministra. Nadalje, traži obrazloženje vezano uz stavku održavanja kablovske. Računovodstveno - administrativni referent Alenka Butković obrazložila je što je sve knjiženo na tu stavku. Točka dnevnog reda prihvaćena je sa 8 glasova ZA i jednim PROTIV- Vlado Šušak.
Ad.4.

Općinsko vijeće razmatralo je Prijedlog - Plan i izvršenje proračuna – opći dio za godinu 2025. te ga usvojilo sa 8 glasova ZA i jednim PROTIV- Vlado Šušak.
Ad.5.

Općinsko vijeće razmatralo je Prijedlog – Izvješće o izvršenju programa javnih potreba na području društvene brige o djeci, rada s mladima i socijalne skrbi za razdoblje siječanj – prosinac 2025. godine te ga usvojilo sa 8 glasova ZA i jednim PROTIV- Vlado Šušak.
Ad.6.

Općinsko vijeće razmatralo je Prijedlog - Izvješće o izvršenju programa javnih potreba u kulturi za razdoblje siječanj – prosinac 2025. te ga usvojilo sa 8 glasova ZA i jednim PROTIV- Vlado Šušak.
Ad.7.

Općinsko vijeće razmatralo je Prijedlog – Izvršenje plana raspodjele sredstava spomeničke rente za razdoblje siječanj – prosinac 2025. te ga usvojilo sa 8 glasova ZA i jednim PROTIV- Vlado Šušak.
Ad.8.

Općinsko vijeće razmatralo je Prijedlog – Izvršenje programa korištenja sredstava naknade za zadržavanje nezakonito izgrađenih zgrada u prostoru na području Općine Vrbnik za razdoblje siječanj – prosinac 2025. godine te ga usvojilo sa 8 glasova ZA i jednim PROTIV- Vlado Šušak.
Ad.9.

Općinsko vijeće razmatralo je Prijedlog - Izvješće o izvršenju programa održavanja komunalne infrastrukture iz članka 59. Zakona o komunalnom gospodarstvu za razdoblje siječanj-prosinac 2025. godine u Općini Vrbnik te ga usvojilo sa 8 glasova ZA i jednim PROTIV- Vlado Šušak.
Ad.10.

Općinsko vijeće razmatralo je Prijedlog - Izvješće o izvršenju programa gradnje objekata i uređaja komunalne infrastrukture iz članka 59. Zakona o komunalnom gospodarstvu za 1 – 12 2025. godinu u Općini Vrbnik te ga usvojilo sa 8 glasova ZA i jednim PROTIV- Vlado Šušak.
Ad.11.

Općinsko vijeće razmatralo je Prijedlog – Izvršenje programa utroška dijela turističke pristojbe namijenjene poboljšanju uvjeta boravka turista na području Općine Vrbnik za razdoblje siječanj – prosinac 2025. te ga usvojilo sa 8 glasova ZA i jednim PROTIV- Vlado Šušak.
Ad.12.

Općinsko vijeće razmatralo je Prijedlog – Odluka o raspodjeli rezultata poslovanja za 2025. godinu te ga usvojilo sa 8 glasova ZA i jednim PROTIV- Vlado Šušak.
Ad.13.

Općinsko vijeće  razmatralo je Prijedlog – Izmjene i dopune proračuna za 2026. godinu

u 2026. godini sa bilješkama. Računovodstveno - administrativni referent Alenka Butković obrazložila je izmjene te zbog promijenjenih okolnosti predložene su izmjene na poziciji 53 Izgradnja zaštitne kolne ograde  - umjesto predloženih 35.000,00 eura da bude 36.000,00 eura. Nadalje, na poziciji 102 Subvencioniranje udžbenika osnovna škola umjesto predloženih 9.000,00 predlaže 12.000,00. Te bi se pozicija 49 Sanacija kolnika i oborinske odvodnje dijela ŽC 5183-D102 smanjila sa 100.000,00 eura na 96.000,00.  G. Vlado Šušak spomenuo je da je iskazana potreba za drugom skupinom produženog boravka u školi. Nakon rasprave zaključeno je da se ove godine neće uvoditi duga skupina produženog boravka.
Točka dnevnog reda usvojena je jednoglasno.
Ad.14.

Općinsko vijeće razmatralo je Prijedlog – II. Izmjene i dopune godišnjeg programa gradnje komunalne infrastrukture na području Općine Vrbnik u 2026. godini  
Ad.15.

Općinsko vijeće razmatralo je Prijedlog – I. Izmjene i dopune godišnjeg programa održavanja komunalne infrastrukture na području Općine Vrbnik u 2026. godini te je jednoglasno usvojilo.
Ad.16.

Općinsko vijeće razmatralo je Prijedlog - Odluka o izmjenama i dopunama Odluke o komunalnom redu. Nakon kraće rasprave u članku 23.a dodaje se riječ plovila. Prijedlog je usvojen jednoglasno. 
Ad.17.

Općinsko vijeće razmatralo je Prijedlog –  Odluka o grobljima te je jednoglasno usvojilo.

Ad.18.

Općinsko vijeće razmatralo je Prijedlog - Zaključak o djelomičnom stavljanju izvan snage zaključka o ograničenju prometa na pješačkim zonama općine Vrbnik te ga usvojilo sa 6 glasova ZA, 1 – suzdržan - Slaviša Ivanović i 2 PROTIV - Vlado Šušak i Bartol Hodanić.
Ad.19.

Općinsko vijeće razmatralo je Odluka o ukidanju javnog dobra te ga prihvatilo sa 8 glasova ZA i 1 suzdržan – Vlado Šušak.
Ad.20.
Općinsko vijeće  je primilo Na znanje – Općinski načelnik - Izvješće o radu 6 – 12 mj 2025.
Ad.21.
Pod točkom razno razmatrana je Zamolba za parkirno mjesto na adresi stanovanja – Miljenko Ivanović. Donesen Zaključak da se zamolba odbije, a kao alternativa da se g. Ivanoviću omogući parkiranje na parkingu Sv. Ivana. ispod rampe. 
Sjednica je završila u 22:00  sati.
Zapisničar:

                    


Predsjednik Općinskog vijeća:
Greta Crnčić
                                


Anton Brusić

___________________




________________________

